《谢翁士特惠笋》
宋代·李处权

北客未识猫头笋，此来逢君欣得之。
出土好色已胜玉，下箸珍味端如饴。
口涎馋嚼笑早计，食指蠕动能前知。
小炉谁见亲煨熟，醉眼瞢腾岸接篱。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。